Tempulli Radhakrishna, Sutrapur

Tempulli Radhakrishna, Sutrapur ose Tempulli Radhabinod ose Tempulli Shankhanidhi ësthë një tempull hindu që gjendet në veri të "Shankhanidhi House" në Rrugën Tipu Sultan, Dhaka dhe pranë "Bhojhari Lodge". Ky tempull është një nga ndërtesat e familjes tregtare Shankhanidhi i ndërtuar midis viteve 1921 dhe 1926.

Historia
Në fillim të shekullit të XX, tregtarët Lalmohan Saha, Bhoxhhari Saha dhe Gaur Nitai Saha u pasuruan në mënyrë të konsiderueshme. Pasi u bënë të pasur, ata e lanë titullin tregtar dhe morën titullin 'shankhanidhi' (bartës të guackës së kërmillit të detit). Gjatë viteve 1921-1926, ata u bënë pronarë të disa pronave në Dhaka, ku ndërtuan disa godina. Këto godina u ndërtuan në vende të ndryshme nga Rruga Tipu Sultan në Dhaka deri në Rrugën Rankin në Vari. E dallueshme mes këtyre ndërtesave të familjes Shankhanidhi janë "Bhojhari Lodge", "Shankhanidhi House", Tempulli Radhakrishna etj.

Prifti i tempullit u vra në revoltat e vitit 1965. Familja e priftit u largua për në Kalkuta duke e braktisur tempullin. Pasi tempulli tani është nën kontrollin e zaptuesve, aty nuk zhvillohet asnjë ritual fetar.

Në vitin 1989, ai u fut në listën e monumenteve të mbrojtura nga Departamenti i Arkeologjisë së Bangladeshit. Në dhjetor 2011, zaptuesit filluan ta prishin atë.

Arkitektura
Tempulli Radhakrishna është një ndërtesë drejtkëndore, e dekoruar mirë dhe e drejtuar nga jugu. Ai ka një oborr të gjatë me përmasa  me . Tempulli kryesor në anën veriore është me një kat, ndërsa tre ndërtesat e tjera janë dy-katëshe. Zona e pavijonit të vendosur në tarracën e gjerë është rreth  me . Ai ka katër kolona korintike përballë dhe tre arkada të zbukuruara në mes. Salla e tempullit  me  ka tre dyer të gjata druri të gdhendur. Shkallët dhe i gjithë kati i hyrjes së tempullit janë ndërtuar prej mermeri të bardhë të importuar. Dritaret janë zbukuruar me qelqe të ngjyrosura me të kuqe dhe të gjelbër. Në faqet e tempullit ka dizajne bukur të larmishme bimësh dhe gjethesh, mes të cilave bien në sy dizajnet e simbolit të guackës së kërmillit të detit dhe familjes Shankhanidhi. Tre anët e tjera kanë rreth 15 dhoma me përmasa të ndryshme dhe një palë shkallë druri në këndin jug-lindor.

Shkatërrimi
Tempulli u mbyll për një kohë të gjatë. Në natën e 15 dhjetorit 2011, zaptuesit filluan shkatërrimin e tempullit dhe çatia e katit të parë të tempullit u shkatërrua plotësisht. Më vonë, zyrtari përgjegjës i RAJUK-ut plotësoi një ditar të përgjithshëm në stacionin e policisë, por nuk u morën masa.

Gjykata e lartë e ka ndaluar shkatërrimin e ndërtesës pas një padie të bërë në vitin 2012 nga organizata jo-qeveritare "Urban Study Group". Emri i tempullit u hoq nga lista e monumenteve në kryeqytet të publikuar nga RAJUK-u. Mbetjet e tempullit dhe sanctum sanctorumi u shkatërruan në maj 2018.

Shiko gjithashtu
 Tempulli Dhakeshvari
 Tempulli i Xhoj Kalit
 Mandiri Ramna Kali
 Mandiri Shri Sidheshvari Kali
 Mandiri Lakshmi Narajan në Dhaka
 Tempulli Svami Bagh në Dhaka
 Tempulli Khelaram Data
 Xhaganath Ratha e Dhamrait
 Tempulli Raxharam Khalia
 Tempulli Dhanuka Manasa
 Mathurapur Deula
 Tempulli Lakshmi Narajan i Raxha Babusë
 Ashrami Baba Loknath Brahmaçari
 Ashrami Svamibagh ISKCON
 Lista e tempujve hindu në Bangladesh
 Hinduizmi në Bangladesh
 Shankhanidhi House
 Historia e Dhakës
 Arkitektura e Dhakës
 Historia e Bangladeshit
 Lista e vendeve arkeologjike në Bangladesh

Referime

Bibliografia


Lidhje të jashtme



Kategoria:Ndërtesa të përfunduara në shekullin XX
Kategoria:Tempuj hindu në Bangladesh
Kategoria:Përndjekje nga myslimanët